Tigrisek: csapatként sikeresek
Nagy Tamás vezetésével hat esztendeje alakult meg a Soproni Tigrisek utánpótlás-nevelõ egyesület.
Mint arról már korábban beszámoltunk: ezüstérmet szerzett az NB I/B-s Soproni Ászok juniorcsapataként szereplõ Tigrisek ifjúsági együttese az Országos Ifjúsági Kupán.
Nagy Tamás vezetésével hat esztendeje alakult meg a Soproni Tigrisek utánpótlás-nevelõ egyesület. Katona András edzõ négy esztendeje irányítja a szakmai munkát, de korábban olyan szakemberek is dolgoztak a játékosokkal, mint az azóta már elhunyt Balogh Sándor, valamint Gottschling Gábor, Németh Lehel és Sterbenz László.
A szakvezetõ érdeklõdésünkre elmondta: kiváló szerkezetû csapat állt  rendelkezésére, ráadásul a játékosok csapatként is remek egységet alkottak. Katona András reméli, minél többen jutnak majd el a felnõttgárdáig is. Ehhez az lenne a legfontosabb, hogy az elsõ csapat feljusson az A csoportba, s a most második helyezést elért csapatának játékosai közül legalább a kezdõötös tagjai a felnõttcsapattal edzhessenek.
A csapatból Vesztergom Zsolt, a csapat kapitánya lett a torna legértékesebb és legeredményesebb játékosa. Vesztergom, valamint Pintér Mihály bekerült az OIK All Star-csapatába is.
Az ezüstérmes soproni Ászok Tigrisek csapata.